מניפסט (סדרת טלוויזיה)
צוות השחקנים והדמויות > דמויות משניות ואורחות

פרנק דיל – ביל דיילי (עונות 1, 3-4), הטייס של טיסה 828. לאחר שנעלם בעונה הראשונה, דיילי מופיע בפתאומיות לרגע בתא הטייס של טיסה 828 לאחר שסנפיר הזנב מוחזר לאוקיינוס.
אלפרדו נרסיסו – קפטן ריוחאס (עונה 1), קפטן המשטרה של מחוז 129, בו עובדים מיקלה וג'ארד.
מוגה – בת'אני קולינס, דיילת בטיסה 828 ובת זוגה של ג'ורג'יה.
ג'וליאן הנזלקה קים – קלי טיילור (עונות 1, 3), נוסעת בטיסה 828. לאחר שעשרים האנשים שצפו בפיצוץ מטוס הטיסה 828 הוזהרו שלא לדון במה שהם יודעים עם אף אחד, קלי יצאה לתקשורת הארצית ומאוחר יותר, נרצחה בירי בראשה על ידי אלמוני.
מלאכי קלירי – סטיב סטון (עונה 1–2, 4), אביהם של מיקלה ובן, וסביהם של קאל, אוליב ואידן.
ג'רלדין ליר – קארן סטון (עונה 1–2), אמם של מיקלה ובן וסבתם של קאל, אוליב ואידן, שנפטרה בזמן היעדרותה של טיסה 828.
עומאר טורס השני – טוני דיאז, שוטר במחוז 129 של משטרת ניו יורק.
ויקטוריה קרטחנה – לורדס (עונה 1), חברתה הטובה לשעבר של מיקלה, שנישאה לג'ארד לאחר היעלמותה של מיקלה. לאחר שנודע לה על הרומן הקצר של מיקלה וג'ארד, היא מתגרשת מג'ארד.
טים מוריארטי – טים פאוול (עונות 1, 3), סגן מנהל הסוכנות לביטחון לאומי.
אולי האסקיבי – איזייאה (עונה 1–2), חבר נלהב אך רגיש בכנסיית השבים..
אדריאן לנוקס – בוורלי, אמה של איווי, שמאשימה את מיקלה בתאונה שהרגה את בתה. בהמשך, בוורלי מפתחת דמנציה ושוכחת את מותה של איווי.
דניאל סונג'אטה – דני (עונה 1–2), בן זוגה של גרייס, שאותו פגשה לאחר היעלמותו של בן.
פרנצ'סקה פארידני – פיונה קלארק (עונה 1, אורחת בעונה 4), מדענית ששהתה על טיסה 828.
ניקולאי צנקוב – מרקו ולרייב (עונה 1, 4), נוסע בולגרי ששהה על טיסה 828.
שירלי רומיירק – אוטום קוקס (עונה 1), נוסעת בטיסה 828 שיש לה צווי מעצר בשל היותה קורבן לגניבת זהות.
ג'ארד גריימס – אדריאן שאנון, נוסע בטיסה 828, ויזם שהביא להיווצרותה של כנסיית השבים.
אליזבת מארוול – קתרין פיץ' / המייג'ור (עונות 1–2), אישה שמובילה סוכנות ממשלתית המחפשת לנצל את ה"קריאות" שנוסעי טיסה 828 חווים לעיתים קרובות.
ברנדון שרמל – המנהל יאנסן, נציגה של המייג'ור, שעליו מוטלת המשימה לפקח על אוטום קוקס.
מריאן פלנקט – פריסילה לנדון (עונות 1–2, אורחת בעונה 4), אמו של זיק.
אד הרבסטמן – טרוי דייוויס, טכנאי מעבדה שעובד עם סאנבי על מנת לפתור את התעלומה מאחורי המוטציה של נוסעי טיסה 828. הוא מסומם ונחשב לנעדר, לפני שהתגלה כחבר בכוח המשימה "פרויקט אאוריקה" של הסוכנות לביטחון לאומי, ככל הנראה בניגוד לרצונו.
אנדרן וורד-האמונד – קפטן קייט באוורס (עונות 2–4), קפטן המשטרה של מחוז 129, שהחליפה את ריוחאס בתפקיד.
ברנדן בורק – אמט (עונה 2-הווה), שכיר החרב של ואנס.
אלן טמאקי – דרה מיקאמי (ענות 2–4), שוטרת ושותפתה החדשה של מיקלה.
גארט ורינג – טי. ג'יי. מוריסון (עונות 2, 4), סטודנט בקולג' ונוסע בטיסה 828, שמתקרב לאוליב ועוזר לבן לנסות לפתור את תעלומת היעלמות המטוס וחזרתו. בסיום העונה השנייה, הוא יוצא למצרים מתוקף עבודתו שם, אך ממשיך לשמור על קשר עם משפחת סטון.
ליאה גיבסון – תמרה (עונה 2), ברמנית שעובדת בטברנה, אותה פוקדים חברי הכת "הקסר".
קארל לונדסטדט – בילי (עונה 2), אחיה של תמרה וחבר בכת "הקסר".
מורי גינסברג – סיימון וייט (עונה 2), חבר סגל מובחר במכללה ששוכר את שירותיו של בן, אך בהמשך מתגלה כמי שמוביל בסתר את כת "הקסר".
ג'יימס מקמנמין – ג'ייס ביילור (עונות 2–3), סוחר סמים שחוטף את קאל כחלק מהנקמה שלו במיקלה על ביטול פעולת הסמים שלו.
דווין הארג'ס – פיט ביילור (עונות 2–3), אחיו של ג'ייס שמסייע לו בעסקאות הסמים שלו.
דאזמן סטיל – קורי ג'פרס (עונות 2–3), נהג אוטובוס ובעל בריתו של ג'ייס.
לורן נורוול – שרה פיץ' (עונה 3), בתה של המייג'ור, שמתחילה לצאת עם ג'ארד על מנת לחקור את היעלמותה של אמה.
וורנר מילר – טאריק (עונה 3), אחיה החורג של גרייס שגר בצפון ניו יורק.
ויל פלץ – ליווי (עונה 3), ארכאולוג במכללה שבה עובד בן שעוזר לאוליב לפענח קלף עתיק הקשור לטיסה 828.
מהירה קקר – אריה גופטה (עונות 3–4), המדענית הראשית בכוח המשימה "פרויקט אאוריקה".
עלי לופז-סוהילי – איגן טהרני (עונות 3–4), נוסע מטיסה 828 בעל זיכרון צילומי, שמתנגד להנהגת הנוסעים על ידי בן.